
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA

,,În slujba oamenilor”


    Nr.21716/29.11.2022 

RAPORT DE SPECIALITATE

privind aprobarea protocoalelor de colaborare încheiate între Ministerul Muncii și Solidarității Sociale si UAT Municipiul Timișoara pentru implementarea proiectului ”HUB de Servicii MMSS-SII MMSS” COD MYSMIS 130963
Direcția de Asistență Socială a Municipiului Timișoara în calitate de serviciu public de asistență socială care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii Municipiului Timișoara aflați în situații de dificultate socială.

Având în vedere:

Ministerului Muncii și Solidarității Sociale solicită 
încheierea protocoalelor de colaborare pentru crearea unui sistem informatic integrat în domeniul asistenței sociale și domeniilor conexe, precum și îmbunătățirea activității serviciilor publice de asistență socială de la nivelul UAT -urilor dar și facilitarea digitalizării serviciilor. Începând cu luna aprilie 2021, Ministerului Muncii și Solidarității Sociale a demarat în parteneriat cu Autoritatea pentru Digitalizarea României și cu Agenția Națională pentru Plăți și Inspecție Socială proiectul “HUB de servicii MMSS-SII MMSS” (cod MySmis 130963),  proiect a cărui perioadă de implementare este de 32 de luni (aprilie 2021 – decembrie 2023).

Acest proiect, finanțat din fonduri externe nerambursabile și de la bugetul de stat, în cadrul Programului Operațional Competitivitate 2014-2020, urmărește crearea unui sistem informatic integrat în domeniul asistenței sociale și domeniilor conexe, precum și îmbunătățirea activității serviciilor publice de asistență socială (SPAS) de la nivelul UAT-urilor, prin:

· crearea platformei informatice E-asistență socială;

· dotarea serviciilor publice de asistență socială cu echipamente informatice necesare pentru utilizarea platformei informatice E-asistență socială;

· furnizarea de servicii de digitizare a dosarelor beneficiarilor de servicii sociale, în vederea constituirii dosarelor electronice ale acestora;

· constituirea registrului electronic național al beneficiarilor de asistență socială;

· posibilitatea accesării electronice  a dosarului personal de asistență socială;

· posibilitatea accesării electronice a măsurilor de sprijin de care pot beneficia sau la care aceștia au dreptul;

· optimizarea fluxului de depunere a documentelor și de soluționare a solicitărilor în vederea obținerii beneficiilor în domeniul asistenței sociale;

· raportarea electronică a datelor din anchetele sociale obținute din culegerea prin terminalele mobile(tablete);

În cadrul proiectului se vor achiziționa echipamente care vor fi puse la dispoziția UAT-urilor din tară. 

În acest sens se vor încheia protocoalele de colaborare între  Ministerul Muncii și Solidarității Sociale și UAT Municipiul Timișoara, conform modelelor anexate. UAT Municipiul Timișoara desmenează Direcția de Asistență Socială a Municipiului Timișoara prin serviciul strategii-programe   nominalizând, două persoane, care vor primi în folosință echipamentele și care  să le utilizeze numai în legătură cu activitatea pentru care  au fost puse la dispoziție. Persoanele nominalizate din structura Direcției de Asistență Socială a Municipiului Timișoara sunt: Dana Lazăr – consilier superior și Gina Zorliu – inspector de specialitate IA din cadrul serviciului Strategii-Programe.
Pachetul de echipamente cuprinde o imprimantă multifuncțională, un calculator și o tabletă, care împreună cu documentația tehnică vor fi distribuite și instalate după semnarea protocolului.

Protocoalele propuse respectă cadrul legal aplicabil domeniului asistenței sociale, respectiv: 

· Legea asistenței sociale nr. 292/2011, cu modificările și completările ulterioare;

· Legea nr. 197/2012 privind asigurarea calității în domeniul serviciilor sociale, cu modificările și completările ulterioare;

- Hotărârea Guvernului nr. 118/2014 pentru aprobarea Normelor metodologice de aplicare a prevederilor Legii nr.197/2012 privind asigurarea calității în domeniul serviciilor sociale, cu modificările și completările ulterioare;

- H.G. nr. 867/2015 pentru aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale, cu modificările și completările;

- Hotărârea de Guvern nr. 23/2022 privind organizarea și funcționarea Ministerului Muncii și Solidarității Sociale;

- Hotărârea Guvernului nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare;

- Ordonanța de urgență a Guvernului nr.57/2019 privind Codul administrativ, cu modificările și completările ulterioare;

Având în vedere considerentele și textele legale la care am făcut trimitere în prezentul referat  de specialitate, considerăm ca proiectul de hotărâre îndeplinește condițiile de oportunitate și legalitate si ca urmare:

PROPUNEM:
1. Aprobarea protocolului de colaborare încheiate între Ministerul Muncii și Solidarității Sociale si UAT Municipiul Timișoara pentru implementarea proiectului ”HUB de Servicii MMSS-SII MMSS” COD MYSMIS 130963.

2. Aprobarea desemnării Direcției de Asistență Socială a Municipiului Timișoara prin Serviciul Strategii-Programe  pentru implementarea proiectului ”HUB de Servicii MMSS-SII MMSS” COD MYSMIS 130963.

3. Aprobarea nominalizării a două persoane din structura Direcției de Asistență Socială a Municipiului Timișoara, Dana Lazăr – consilier superior și Gina Zorliu – inspector de specialitate IA din cadrul serviciului Strategii-Programe  , care vor primi în folosință echipamentele și care  să le utilizeze numai în legătură cu activitatea pentru care  au fost puse la dispoziție.
Direcția de Asistență Socială
a Municipiului Timișoara
p. Director General,

   Esztero Emese

Codruța Darida                                                                                                

